তিন দিনব্যাপী এই ফেস্টিভ্যালে প্রতিটি প্রতিষ্ঠান বিয়ের এই মৌসুম উপলক্ষ্যে বিভিন্ন অফার নিয়ে উপস্থিত থাকবে। উৎসবে যোগ দিচ্ছে দেশের প্রতিষ্ঠিত ওয়েডিং প্লানার, মেকআপ আর্টিস্ট, ফটোগ্রাফার, সিনেমাটোগ্রাফার থেকে শুরু করে ক্যাটারার ও অন্যান্য সংশ্লিষ্ট প্রতিষ্ঠানগুলো। প্রতিটি স্টলে থাকছে বিয়ের আয়োজন সম্পর্কিত ওয়ান-টু-ওয়ান পরামর্শের সুযোগ। উৎসবের ফেসবুক ইভেন্ট পেজে সেলফি তুলে পোষ্ট দিয়ে বিজয়ী দম্পতি পাবেন ব্যাংকক যাওয়া আসার, আগত দর্শকদের নিয়ে র‌্যাফেল ড্র অনুষ্ঠিত হবে, মেলায় ফ্রি ছবি তোলার সুযোগ, পুরস্কার থাকছে হানিমুন প্যাকেজ কক্সবাজারে তিন দিন-রাত যাওয়া-আসা, থাকা-খাওয়া, ফটোগ্রাফী, ওয়েডিং ইভেন্ট ম্যানেজমেন্ট, শুক্রবার অরা বিউটি লাউঞ্জের সৌজন্যে ফ্রি মেহেদি দেয়ার সুযোগ, ফ্যাশন নিয়ে এক্সপার্টদের সাথে আলোচনার সুযোগ, শুক্র ও শনিবার সন্ধ্যায় থাকছে দেশের জনপ্রিয় মডেলদের নিয়ে ফ্যাশন শো।